PRO-ROCK MAGAZINE - ISSUE 95 - онлайн метъл - рок магазин
PRO-ROCK MAGAZINE - ISSUE 95
PRO-ROCK MAGAZINE ISSUE 95
НА КОРИЦАТА СА GHOST:
Рокендролът и спектакълът вървят ръка за ръка още от времето на Arthur Brown и Alice Cooper. Този феномен създаде безсмъртните образи на Ziggy Stardust и Tommy. Театърът стана съществена част от музиката на KISS и мистиката на Blue Oyster Cult, просмука се в хеви метъла и превърна Mercyful Fate в King Diamond. Ефектът от този тандем е опустошителен за съзнанието на простосмъртния. Той е приблизително същият като този на слънчевите лъчи, процеждащи се в тъмнината на студените каменни стени на огромна католическа катедрала. Няма нищо общо с Бог. Това е онази средновековна комбинация от базисна психология и натруфена архитектура, която е карала беззъбите и прокажени средновековни плебеи да изпадат в страхопочитание и ужас. Да дават последните си монети на църквата. Да си купуват индулгенции... Ние с вас не живеем в средновековието. Не сме невежи и парцаливи. Но в нас все още живее онази нужда, от време на време, да изпитваме страхопочитание, да бъдем плашени и стряскани. Също така да бъдем забавлявани. Именно затова когато в края на 2010 (в бр.75 на Про-Рок) за първи път се сблъскахме с анонимния култ на Ghost, някои от нас веднага разбраха, че това е група, която ще обиколи кориците на метъл изданията по света. Както знаеш, в тези случаи бъркаме рядко. Ако не бяхме толкова скромни, щяхме да кажем дори никога. Ето че настъпи и нашият интимен момент с Ghost – ексклузивно интервю с един Nameless Ghoul. Точно преди записите на втория албум, малко след скъпа сделка с нов лейбъл или с други думи казано, в период, когато бандите, извинявайте, привиденията, рядко говорят с медии. Това привидение обаче се разговори...
ENSLAVED, DOWN, ZZ TOP, THE GATHERING, GALLOWS, MAGNUM, WINTERFYLLETH, WHILE SHE SLEEPS, MORGOTH, KNIGHT FURY, SAGA, HATRIOT, MARDUK, IMMOLATION, ENSIFERUM, GRAVIATORS, SYLOSIS, THE GREAT OLD ONES ...
Скенер – KISS
Историята на една обложка – MUSE – Absolution
Историята на един класически албум – PRO-PAIN – Foul Taste Of Freedom
Произведено в България – CONCRETE, OVERDAWN
Kamenitza Live – Обширни репортажи и яки снимки от BRUTAL ASSAULT XVII, MARDUK/IMMOLATION
Великите турнета – LOLLAPALOOZA’93 (PRIMUS, ALICE IN CHAINS, TOOL, RAGE AGAINST THE MACHINE, DINOSAUR JR., FISHBONE, FRONT 242)
CSI: Про-Рок – HENRY GORMAN BAND: Българската NWOBHM следа или какво е да ти издадат албум без да разбереш
Addicted To – новата ни рубрика, посветена на хобита, мании, увлечения и други страсти, от които страдат музикантите. Ред е на Jeff Hanneman от SLAYER и неговата голяма страст – Втората световна война.
KISS и ENSIFERUM